Suchinthana/ta-wikipedia huggingface dataset:
போதிநாத வேலன்சாமி

சத்குரு போதிநாத வேலன்சாமி (Bodhinatha Veylanswami, பிறப்பு: அக்டோபர் 10, 1942, கலிஃபோர்னியா), இந்து சந்நியாசி மற்றும் சமயத் தலைவரும், அவாயில் அமைந்துள்ள கௌவை இந்து ஆதீனத்தின் தலைவரும் ஆவார். சைவ ஆகமங்கள், மறைபொருள் வேதங்கள், மற்றும் சைவம் சார்ந்த பல ஆக்கங்களையும் கணினி மயமாக்குதல் முயற்சி எடுத்து, அவற்றை இலவசமாக வழங்குவதிலும் பெயர் பெற்றவர்.

போதிநாத வேலன்சாமி, இந்து சமயத்தில் செல்வாக்கு மிக்க சத்குரு சிவாய சுப்ரமணியசுவாமியின் வழித்தோன்றலாக நியமிக்கப்பட்டவர்.

சீர்திருத்த சைவ சித்தாந்த சர்ச்
போதிநாதரின் சீர்திருத்தம் சைவக் கவாய் இந்து மடாலயம், ஆகமங்களில் குறிப்பிடப்பட்டுள்ள மிருக பலிகளை பாரம்பரிய சைவத்தில் இருந்து அகற்ற வேண்டும் என்ற சீர்திருத்தத்தில் உறுதியாக நிற்கிறது.

"மத்ஸ்யம் என்பது உண்மையில் மீனைக் குறிக்கவில்லை, இங்கே. மீன், பன்றி, செம்மறி ஆடு போன்ற பொருட்களைப் பிரதிநிதித்துவப்படுத்தும் பொருட்களை ஆசாரியார் நன்கு அறிந்திருக்க வேண்டும். மீன் அல்லது இறைச்சி உண்மையில் வழங்கப்படுகிறது என்ற எண்ணத்துடன் அவர் பிரதிநிதி உருப்படியை வழங்க வேண்டும். ஆகமங்களில், மீன் அல்லது இறைச்சி பிரசாதம் அல்லது விலங்குகளைக் கொல்வதற்கு இடமில்லை."

மேற்கோள்கள்

வெளி இணைப்புகள்
 ஹவாய், கௌவாஹி இந்து ஆதீனம் - 
 இந்து சமயம் இன்று (இதழ்) - 
 சைவ இந்து மதம்

1942 பிறப்புகள்
அமெரிக்க இந்துக்கள்
சைவ சமயம்
வாழும் நபர்கள்
சிவமகாபுராணம்

சிவ புராணம் (சமஸ்கிருதம்: शिव पुराण, சிவ புராணா) என்பது பதினெண் புராணங்களில் நான்காவது புராணமாகும். பதினென் புராணங்களின் வரிசையில் சிலர் சிவ புராணத்திற்கு பதிலாக வாயு புராணத்தினை சேர்க்கின்றார்கள். வியாச முனிவரால் இயற்றப்பட்ட பதினெட்டு மகா புராணங்களுள் சைவ சமய முழுமுதற்கடவுளான சிவபெருமானின் பெருமையை உரைக்கும் புராணங்கள் சிவபுராணங்களாகும். இவை தாமச புராணம் என்றும் அறியப்படுகின்றன.

இந்த சிவபுராணங்கள் பத்து என்ற எண்ணிக்கையில் அமைந்துள்ளன. இப்புராணங்களை படிக்கத் தொடங்கிய பொழுதும், படித்து முடித்த பொழுதும் மாகேசுர பூசையை அவசியம் செய்ய வேண்டுமென ஆறுமுக நாவலர் தனது சைவ வினா விடை இரண்டாம் புத்தகத்தில் எடுத்துரைக்கிறார்.  ஆசாரியராவதற்கு சிவபுராணங்களை அறிந்திருக்க வேண்டுமெனவும் , சிவபுராணங்களை படிக்கும் பொழுதும், கேட்கும் பொழுதும் உத்திராட்சத்தினை தரிக்க வேண்டுமெனவும் , சிவராத்தியன்று சிவபுராணங்களை படிக்க வேண்டுமெனவும்  ஆறுமுக நாவலர் கூறுகி்றார்.

புராண வரலாறு
நைமிசாரண்ணியம் எனும் வனத்தில் வசிக்கும் முனிவர்கள் ஒன்றிணைந்து, வருமான சூதமா முனிவரிடம் சிவபெருமானது பெருமைகளை கூறும் படி வேண்டினார்கள். சூதமா முனிவர் வியாஸ மகரிஷியின் சிஷ்யராவர். அவர் கூறிய சிவனது பெருமைகளின் தொகுப்பே சிவ புராணமாகும்.

சோதிர் லிங்க தோற்றம், திருமாலிற்கும் பிரம்மாவிற்கும் வரம் கொடுத்தது, சிவலிங்கத்தின் மகிமை, சிவ பூஜைக்கான விதிமுறைகள், சிவ பூஜை மந்திரங்கள், மன்மதன் எரிப்பு என பல்வேறு சிவபெருமைகளை இந்நூல் கூறுகிறது.

இப்புராண நூலில் சரப புராணம். ததீசி புராணம், வினாவிடைப் புராணம், சிதம்பர புராணம் என்னும் நான்கு பகுதிகளை திருமலைநாதர் என்பவர் தமிழில் மொழிப்பெயர்த்துள்ளார்.

இந்து தொன்மவியலின் அடிப்படையில் புராணங்கள் சிவபெருமானால் அருளப்பட்டவையாகும். சிவபெருமான் புராணங்களை கூற நந்தி தேவர் முதலில் அறிந்தார். அதன் பின் சனத் குமாரருக்கு புராணங்களை எடுத்துரைத்தார். சனத் குமாரரிடமிருந்து புராணங்களைப் பெற்ற வியாச முனிவர் அதை தொகுத்தார். 

சிவபுராணங்களின் பட்டியல் கீழே கொடுக்கப்பட்டுள்ளது,.

 கந்த புராணம்
 வாமன புராணம்
 மச்ச புராணம்
 வராக புராணம்
 மார்க்கண்டேய புராணம்
 இலிங்க புராணம்
 பௌடிக புராணம்
 பிரம்மாண்ட புராணம்
 சைவ புராணம்
 கூர்ம புராணம்

மேற்கோள்கள் 

சைவ சமய புராணங்கள்
பதினெண் புராணங்கள்
சைவ சமய இலக்கியம்

தொடர்புடையவை
 வேத வியாசர்
 புராணங்கள்
 இந்து சமயம்
சித்திரக்கூட மாவட்டம்

சித்திரக்கூட மாவட்டம் (அ)  சித்திரகூட் மாவட்டம் ()இந்தியாவின் உத்தரப்பிரதேச மாநிலத்தின் 72 மாவட்டங்களில் ஒன்றாகும். இம்மாவட்டத்தின் தலைநகரம் சித்திரக்கூட நகரம் ஆகும். இமமாவட்டம் சித்திரக்கூடப் பிரிவின் கீழ் உள்ளது.  இது 3,45,291 சதுர கி.மீட்டர் பரப்பளவை உடையது. 2011 ஆம் ஆண்டு கணக்கெடுப்பின் படி உத்தரப்பிரதேசத்தின் 72 மாவட்டங்களில் இரண்டாவது மிகவும் குறைந்த மக்கட்தொகை கொண்ட மாவட்டம் மகோபா மாவட்டத்திற்கு பிறகு சித்திரக்கூட மாவட்டம் ஆகும்.. இங்கு 990,626 மக்கள் வசிக்கின்றனர்.

இம்மாவட்டம் புந்தேல்கண்ட் புவியியல் பகுதியில் அமைந்துள்ளது.

வரலாறு
6 மே 1997 அன்று பந்தா மாவட்டத்திலிருந்து கார்வி மாற்று மவூ வட்டங்களை உள்ளடக்கிய இம்மாவட்டம் உருவாக்கப்பட்டது. இம்மாவட்டம் முதலில் சத்திரபதி சிவாஜி நகர் மாவட்டம் என பெயரிடப்பட்டது. பின்னர் 4 செப்டம்பர் 1998 அற்று சித்திரக்கூட மாவட்டம் எனப் பெயர் மாற்றம் செய்யப்பட்டது.

பொருளாதாரம்
2006 இல் பஞ்சாயத்து ராஜ் அமைச்சகம் சித்திரக்கூட மாவட்டத்தை இந்தியாவின் 640 மாவட்டங்களில் மிகவும் பின்தங்கியுள்ள 250 மாவட்டங்களில் ஒன்றாக அறிவித்தது. இம்மாவட்டம் பின்தங்கியுள்ள பகுதிகளுக்கான நிதி வழங்கும் திட்டம் (BRGF) மூலம் உத்தரப்பிரதேசத்தில் பயன்பெறும் 34 மாவட்டங்களில் ஒன்றாகும்.

மக்கள் தொகை
2011 ஆம் ஆண்டு மக்கட்தொகை கணக்கெடுப்பின் படி சித்திரக்கூட மாவட்டத்தின் மொத்த மக்கட்தொகை 990,626. இது தோராயமாக பிஜி நாட்டின் மக்கட்தொகைக்கு சமமானதாகும்..  இதன் மூலம் இம்மாவட்டம் இந்தியாவில் உள்ள 640 மாவட்டங்களில் 448வது இடத்தில் உள்ளது. இந்த மாவட்டத்தின் மக்கட்தொகை அடர்த்தி . மேலும் சித்திரக்கூட மாவட்டத்தின் மக்கட்தொகை வளர்ச்சி விகிதம் 2001-2011 காலகட்டத்தில் 29.29%. சித்திரக்கூட மாவட்டத்தின்  பாலின விகிதப்படி 1000 ஆண்களுக்கு 879 பெண்கள் உள்ளனர். மேலும் சித்திரக்கூட மாவட்ட மக்களின் கல்வியறிவு விகிதம் 66.52%.

மேற்கோள்கள்

இணைப்புகள்
 

உத்தரப் பிரதேசத்தில் உள்ள மாவட்டங்கள்
புந்தேல்கண்ட்
இளமை ஊஞ்சலாடுகிறது

இளமை ஊஞ்சலாடுகிறது (Ilamai Oonjal Aadukiradhu) 1978 ஆம் ஆண்டு வெளிவந்த தமிழ்த் திரைப்படமாகும். ஸ்ரீதர் இயக்கத்தில் வெளிவந்த இத்திரைப்படத்தில் கமல்ஹாசன், ரஜினிகாந்த், ஜெயசித்ரா, ஸ்ரீபிரியா மற்றும் பலரும் நடித்திருந்தனர்.

இத்திரைப்படமானது 175 நாட்கள் மேல் வெற்றிகரமாக ஓடியது. இத்திரைப்படம் அந்த ஆண்டில் சிறந்த திரைப்படத்திற்கான தமிழக அரசு திரைப்பட விருதுகள் வென்றது. இத்திரைப்படம் தெலுங்கில் அதே ஆண்டில் 'வயசு பிலிசின்டி' மற்றும் இந்தியில் 1982 ஆண்டில் 'தில் இ நடான்' எனும் பெயரில் மீண்டும் எடுக்கப்பட்டது.

நடிகர்கள் 
 கமல்ஹாசன் - பிரபு 
 ரசினிகாந்த் - முரளி 
 ஸ்ரீபிரியா - பத்மா 
 ஜெயசித்ரா - ஜெயந்தி
 சந்தான பாரதி - (சிறு தோற்றம்)

தயாரிப்பு 
இப்படத்திற்காக இசையமைக்க முதலில் எம். எஸ். விஸ்வநாதன் முடிவு செய்தார் ஸ்ரீதர். பின்னர் மாறுதல் செய்யப்பட்டு இளையராஜா ஒப்பந்தம் செய்யப்பட்டார். இப்படத்தில் பி. வாசு மற்றும் சந்தான பாரதி உதவி இயக்குநராக பணியாற்றியுள்ளனர்.

பாடல்கள் 
இப்படம் 1978ல் வெளியானது. இளையராஜா இசையமைத்த பாடல்களை எஸ். பி. பாலசுப்ரமணியம், வாணி ஜெயராம், கே. ஜே. யேசுதாஸ், 
எஸ். ஜானகி, மலேசியா வாசுதேவன் ஆகியோர் பாடியிருந்தனர். பாடல்களை எழுதியவர் கவிஞர் வாலி.

விருதுகள் 
 1978 ஆம் ஆண்டுக்கான சிறந்த திரைப்படத்துக்கான தமிழக அரசின் திரைப்பட விருது  - மூன்றாவது இடம்

மேற்கோள்கள்

வெளியிணைப்புகள் 
 
 

1978 தமிழ்த் திரைப்படங்கள்‎
தமிழ் காதல் திரைப்படங்கள்
இந்தியத் தமிழ்த் திரைப்படங்கள்
ஸ்ரீதர் இயக்கிய தமிழ்த் திரைப்படங்கள்
இளையராஜா இசையமைத்த திரைப்படங்கள்
கமல்ஹாசன் நடித்துள்ள திரைப்படங்கள்‎
ரசினிகாந்து நடித்துள்ள திரைப்படங்கள்
அரியாலை

அரியாலை (Ariyalai) யாழ்ப்பாணத்தில் இருந்து கண்டி வீதியில் அரிசி ஆலைகள் நிறைந்த இடம் குறிப்பாக பல வேளாண்மை குடும்பங்கள் இருப்பதால் அரியாலை என அழைக்கப்பட்டது. இப்பகுதியில் கலை/கலாச்சார/விளையாட்டு விழுமியங்கள் சுதேசியம் என்னும் நிர்வாகம் மூலம் வளர்க்கப்பட்டு சித்திரைப் புத்தாண்டில் சுதேசிய விழாவாக கொண்டாடப்படுகின்றது. இப்பகுதியில் கல்வி மற்றும் சமூக வளர்ச்சிகளில் மிகவும் முன்னேறியுள்ளது.

சனசமூக நிலையங்கள்
அரியாலை சரஸ்வதி சனசமூக நிலையம்
அரியாலை புங்கங்குளம் சனசமூக நிலையம்
அரியாலை திருமகள் சனசமூக நிலையம்
அரியாலை கலைமகள் சனசமூக நிலையம்
அரியாலை கொழும்புத்துறை மேற்கு சனசமூக நிலையம்
அரியாலை மேற்கு சனசமூக நிலையம்

பாடசாலைகள்
கனகரத்தினம் மகா வித்தியாலயம்
ஸ்ரீ பார்வதி வித்தியாசாலை
துரையப்பா வித்தியாலயம்
கொழும்புத்துறை இந்து மகா வித்தியாலயம் (செட்டித்தெரு)
விக்னேஸ்வரா இந்து மகா வித்தியாலயம்
கிழக்கு அரியாலை ஆரம்ப பாடசாலை

வழிபாட்டுத் தலங்கள்
அவற்றுள் சில:
 அரியாலை நீர்நொச்சித்தாழ்வு சித்திவிநாயகர் கோயில்
 முத்து வைரவர் ஆலயம்
 அரியாலை சிவன் கோயில்
 பிரப்பங்குளம் மகாமாரி அம்மன் கோயில்
 கொட்டுக்கிணற்று மாணிக்கப் பிள்ளையார் கோயில்
 ஜயனார் கோயில்
 அரியாலை முத்து விநாயகர் கோவில்
 சித்துப்பாத்தி வைரவர் கோயில்
 யூதா மாதா ஆலயம்
 ஸ்ரீ நாக கனகாம்பிகை ஆலயம்
 கண்ணகி அம்மன் கோயில்
 ஸ்ரீ வீரபத்திரர் கோயில்
 நெடுங்குளம் பிள்ளையார் கோயில்
 கொழும்புத்துறை முத்து மாரியம்மன் கோயில்
 கொழும்புத்துறை வைரவர் கோயில்
 கொழும்புத்துறை நரசிங்க வைரவர் கோயில்
 யோகசுவாமி அனுஸ்டான மண்டபம்
 இலந்தைக்குளம் பிள்ளையார் கோயில்
 உப்புக்குளம் பிள்ளையார் கோயில்
 சென் மரியா தேவாலயம்
 மேற்குத்தெரு வைரவர் கோயில்
 மேற்குத்தெரு பிள்ளையார் கோயில்
 ஸ்ரீ கற்பகவிநாயகர் தேவஸ்தானம்
 கச்சேரி நல்லூர் வைரவர் கோயில்
 பாணன்குளம் நாச்சியம்மன் கோயில்]]
 மூத்தவிநாயகர் ஆலயம்
 சென் ஜேம்ஸ் தேவாலயம்
 காந்திநிலைய வைரவர் கோயில்
 ஸ்ரீ கலைமகள் வைரவர் கோயில்
 மலர்மகள் வைரவர் கோயில்
 நடுத்தெரு வைரவர் கோயில்
 அரியாலை ஞான வைரவர் கோயில்
 அரியாலை சனசமுக வைரவர் கோயில்
 அரியாலை ஸ்ரீ சரஸ்வதி அம்பாள் ஆலயம்

கொட்டுக்குளம் பிள்ளையார் கோவில் 
அரியாலைச் சந்தியில் இருந்து, கிழக்கு அரியாலை வீதியில் 100 மீ இடப்பக்கமாக திரும்பும் பாதையில் வயல்வெளியின் மத்தியில் கொட்டுக்கிணற்றடி பிள்ளையார் கோவில் அமைந்துள்ளது.

இங்கு பிறந்தவர்கள்

கல்விமான்கள்
பேராசிரியர் மோகனதாஸ் - யாழ்ப்பாணப் பல்கலைக்கழகம்
மறைந்த முனைவர் சோமசேகரம் (முன்னைநாள் நில அளவைத் திணைக்கள முதல்வர்)
சத்திரசிகிச்சை நிபுணர் - டாக்டர் ம. கணேசரட்ணம்.

அரசியல் வாதிகள்
முன்னாள் அமைச்சர்/மன்னார் நாடாளுமன்ற உறுப்பினர் சி. சிற்றம்பலம்
முன்னாள் யாழ் நாடாளுமன்ற உறுப்பினர் கனகரட்ணம்.
முன்னாள் யாழ்நகர முதல்வர்கள்: சி.பொன்னம்பலம், சி.காசிப்பிள்ளை, எஸ். சி. மகாதேவா

மேற்கோள்கள்

வெளியிணைப்புக்கள் 
 அரியாலை இணையத்தளம் 

யாழ்ப்பாண மாவட்டத்திலுள்ள ஊர்களும், நகரங்களும்
அயோத்தி மாவட்டம்

அயோத்தி மாவட்டம் முன்னர் இதன் பெயர் பைசாபாத் மாவட்டம் என இருந்தது. பைசாபாத் மாவட்டத்தின் பெயரை, அயோத்தி மாவட்டம் என மாற்றப்படுவதாக, உத்தரப் பிரதேச முதலமைச்சர் யோகி ஆதித்தியநாத் 6 நவம்பர் 2018 அன்று அறிவித்தார். 

அயோத்தி கோட்டத்தில் அமைந்த அயோத்தி மாவட்டத்தின் தலைமையகம் சரயு ஆற்றின் கரையில் அமைந்த அயோத்தி மாநகராட்சியில் உள்ளது. இந்த மாவட்டம் 2,522  சதுர கிலோமீட்டர் பரப்பளவில் அமைந்துள்ளது. இம்மாவட்டத்தின் அயோத்தி நகரில் இராமர் பிறந்த இடம் அமைந்துள்ளது. மேலும் பாபர் மசூதி இருந்தது. அயோத்தி மாவட்டத்தின் பெரிய நகரமான பைசாபாத் நகரத்தில் டாக்டர். இராம் மனோகர் லோகிய அவத் பல்கலைகழகம் அமைந்துள்ளது.

மக்கள் தொகை
2011 மக்கள் தொகைக் கணக்கெடுப்பின்போது 24,70,996 மக்கள் வாழ்ந்தனர். அதில் ஆண்கள் 12,59,628 மற்றும் பெண்கள் 12,11,368 உள்ளனர். 6 வயதிற்குட்பட்ட குழந்தைகள் 3,60,082 ஆக உள்ளனர். பாலின விகிதம் 1000 ஆண்களுக்கு 962 பெண்கள் வீதம் உள்ளனர். சராசரி எழுத்தறிவு 68.73% ஆகவுள்ளது. அயோத்தி மாவட்ட மக்கள்தொகையில் இந்துக்கள்	20,94,271 (84.75%), இசுலாமியர்கள் 3,65,806 (14.80%) மற்றும் பிற சமயத்தவர்கள் 0.45% ஆக உள்ளனர். அயோத்தி மாவட்ட மக்கள் அவதி மொழி, இந்தி மற்றும் உருது மொழிகள் பேசுகின்றனர்.

மாவட்ட நிர்வாகம்
2522 சதுர கிலோ மீட்டர் பரப்பளவு கொண்ட அயோத்தி மாவட்டம், 5 வருவாய் வட்டங்களும், 11 ஊராட்சி ஒன்றியங்களையும், 2 மாநகராட்சிகளையும், 1272 கிராமங்களையும் கொண்டுள்ளது.

வருவாய் வட்டங்கள்
 சதர் வட்டம் 
 சோகாவால் வட்டம் 
 பிகாப்பூர் வட்டம் 
 மில்க்கிபூர் வட்டம் 
 ருதௌலி வட்டம்

மாநகராட்சிகள்
 அயோத்தி மாநகராட்சி
 பைசாபாத் மாநகராட்சி

ஊராட்சி ஒன்றியங்கள்
அயோத்தி மாவட்டம் 11 ஊராட்சி ஒன்றியங்களைக் கொண்டுள்ளது. அவைகள்:
 மசோதா 
 சோகாவால் 
 பிகாப்பூர் 
 மில்க்கிபூர் 
 மாயாபஜார் 
 பூராபஜார்
 ஹரிசிங்டோன்கஞ்ச் 
 அமனிகஞ்ச் 
 தருண்
 மாவாய் 
 ருதௌலி

கல்வி
 ராம் மனோகர் லோகியா அவத் பல்கலைக்கழகம், பைசாபாத்
ஆச்சார்யா நரேந்திர தேவா வேளாண்மைத் தொழில்நுட்ப பல்கலைக்கழகம், குமார்கஞ்ச்
 கே. எஸ். சகேத் பட்டமேற்படிப்பு கல்லூரி, அயோத்தி

போக்குவரத்து

தொடருந்து வசதிகள்

பைசாபாத் தொடருந்து சந்திப்பு நிலையம்

6 நடைமேடைகளுடன் கூடிய பைசாபாத் தொடருந்து நிலையம் கான்பூர், லக்னோ, வாரணாசி, அலகாபாத், மும்பை, தில்லி, கொல்கத்தா நகரங்களுடன் இணைக்கிறது.

அயோத்தி தொடருந்து சந்திப்பு நிலையம்

3 நடைமேடைகளுடன் கூடிய அயோத்தி தொடருந்து சந்திப்பு நிலையம், கோரக்பூர், கான்பூர், லக்னோ, அலகாபாத், வாரணாசி, பாட்னா, ஆசான்சோல், கொல்கத்தா, கவுகாத்தி,  அமிர்தசரஸ், மும்பை, தில்லி, சென்னை, அகமதாபாத் போன்ற நகரங்களுடன் இணைக்கிறது.

வானூர்தி நிலையம்

ஆன்மிகத் தலங்கள்
 ராம ஜென்மபூமி
 சரயு நதி
 அயோத்தி மசூதி

இதனையும் காண்க
 கோசல நாடு
 அயோத்தி இராச்சியம்
 அயோத்தி நவாப்
 அவத் பிரதேசம்

மேகோள்கள்

இணைப்புகள்

 அயோத்தி மாவட்டத்தின் அதிகாரப்பூர்வ இணையதளம்
 http://www.faizabadcity.com Faizabad city website

உத்தரப் பிரதேசத்தில் உள்ள மாவட்டங்கள்
அயோத்தி மாவட்டம்
உன்னாவு மாவட்டம்

உன்னாவு மாவட்டம் இந்திய மாநிலமான உத்தரப் பிரதேசத்தில் உள்ள மாவட்டங்களில் ஒன்று. இதன் தலைமையகம் உன்னாவு நகரில் உள்ளது. இது லக்னோ கோட்டத்திற்கு உட்பட்டது.

பொருளாதாரம்
இந்திய மாவட்டங்களில் வளர்ச்சியில் பின்தங்கிய மாவட்டங்களுக்கு வளர்ச்சி நிதி வழங்கப்படும். இந்த மாவட்டமும் வளர்ச்சி நிதியைப் பெறுகிறது.

பிரிவுகள் 
இது உன்னாவு, ஹசன்கஞ்சு, சபிபூர், பூர்வா, பிகாபூர் ஆகிய வட்டங்களாகப் பிரிக்கப்பட்டுள்ளது. இது பதினாறு மண்டலங்களைக் கொண்டது. அவை: கஞ்சு மொராடஹபாத், பங்கர்மோ, பத்தேபூர், சௌராசி, சபீபூர், மியான்கஞ்சு, ஔராஸ், ஹசன்கஞ்சு, நவாப்கஞ்சு, பூர்வா, அசோகா, ஹிலாவுலி, பிகாபூர், சுமேர்பூர், பிசியா, சிக்கந்தர்பூர் சிரௌசி, சிக்கந்தர்பூர் கரன்.

மக்கள்தொகை
2011 ஆம் கணக்கெடுப்பின்போது, 3,110,595 மக்கள் வாழ்ந்தனர்.

சராசரியாக சதுர கிலோமீட்டருக்கு 682 பேர் என்ற அளவில் மக்கள் அடர்த்தி இருப்பதாக கணக்கெடுப்பு கூறுகிறது. ஆயிரம் ஆண்களுக்கு 901 பெண்கள் என்ற அளவில் பால் விகிதம் உள்ளது. இங்கு வாழ்பவர்களில் 68.29% பேர் கல்வியறிவு பெற்றுள்ளனர்.

மொழிகள்
இங்குள்ள மக்கள் அவாதி மொழியைப் பேசுகின்றனர். இந்த மொழியை 380 லட்சம் பேர் பேசுகின்றனர்.

சான்றுகள்

இணைப்புகள்
 

உத்தரப் பிரதேசத்தில் உள்ள மாவட்டங்கள்
உன்னாவு மாவட்டம்
ராணி உயர்நிலைப் பள்ளி

ராணி உயர்நிலைப் பள்ளி (Rani High school) அசாமில், ராணி பகுதியில் அமைந்துள்ள பள்ளி. இந்த பகுதி அசாம் மேகாலயாவின் எல்லைப்புற பகுதி அருகில் அமைந்துள்ளது.

பள்ளியின் சிறப்பு
இந்த பள்ளியின் மாணவிகள் காற்பந்தாட்ட விளையாட்டில் கொண்டுள்ள திறமையும்  ஈடுபாடும் சிறப்பாகும். மிகவும் எளிய குடும்பத்தினராக இருந்தும் இவர்கள் தங்கள் வறுமையையும் தாண்டி இந்த விளையாட்டில் ஈடுபட  இவர்களின் பயிற்சியாளர் ஹெம் தாஸின் முயற்சியே காரணம். 

ஹெம் தாஸ் இந்தப் பள்ளி தலைமையாசிரியர் மற்றும் சில கிராமத்தினரின் ஒத்துழைப்போடு கால்பந்து பயிற்சி மையம் ஆரம்பித்தார். தனது சொந்த செலவில் இந்த மாணவிகளை பயிற்றுவிக்கிறார். ஆரம்பத்தில் மாணவர்களைத் தேடிய இவர், மாணவிகள் அதிக ஆர்வம் காட்டுவது அறிந்து அவர்களை பயிற்றுவிக்க ஆரம்பித்தார். 

தேசியப் பள்ளிகளுக்கு இடையேயான விளையாட்டுப் போட்டிகளில் இம்மாணவிகள் பங்கு கொண்டுள்ளனர்.

பதிவுகள்
இவர்களைப் பற்றி ராஜ்ய சபா தொலைக்காட்சியின்(RSTV) சார்பில் 26 நிமிட நேர ஆவணப் படம் "Soccer Queens of Rani" தயாரிக்கப் பட்டு ஜூன் 18 அன்று ஒளிபரப்பப் பட்டது.

மேற்சான்றுகள்

 Village girls in Rani taking up Football, assamtimes, நாள்:20/01/2011

அசாமில் கல்வி
ஐக்கிய இராச்சியத்தின் நான்காம் வில்லியம்

நான்காம் வில்லியம் (William IV, (வில்லியம் ஹென்றி; 21 ஆகத்து 1765 – 20 சூன் 1837) 1830 முதல் இறக்கும் வரை பெரிய பிரித்தானியா, அயர்லாந்து, மற்றும் ஹனோவர் ஆகியவற்றின் மன்னராகப் பதவியில் இருந்தவர். மூன்றாம் ஜோர்ஜ் மன்னரின் மூன்றாவது மகனான வில்லியம், நான்காம் ஜோர்ஜ் மன்னரின் இளைய சகோதரரும், நான்காம் ஜோர்ஜிற்குப் பின்னர் பதவிக்கு வந்தவரும் ஆவார்.

இளமையில் அரச கடற்படையில் பணியாற்றிய வில்லியம், "அரச மாலுமி" என அழைக்கப்பட்டார். வட அமெரிக்கா, மற்றும் கரிபியன் நாடுகளில் பணியாற்றிய இவர், கடற்படை சமர்களில் பெரிதளவு பங்குபற்றவில்லை. இவரது இரண்டு மூத்த சகோதரர்களும் சட்டபூர்வமான வாரிசுகள் இல்லாமல் இறந்ததை அடுத்து வில்லியம் தனது 64வது அகவையில் பிரித்தானிய மன்னராக முடி சூடினார். இவரது ஆட்சிக் காலத்தில் பல சீர்திருத்த சட்டங்கள் கொண்டுவரப்பட்டன. வறியவர் சட்டம் மேன்மைப்படுத்தப்பட்டது. குழந்தைத் தொழிலாளர் கட்டுப்படுத்தப்பட்டது. பிரித்தானியப் பேரரசின் அனேகமான அனைத்துப் பிரதேசங்களிலும் அடிமை முறை முற்றாக இல்லாதொழிக்கப்பட்டது. வில்லியம் தனது ஏனைய சகோதரர்களைப் போன்று அரசியலில் அதிகம் ஈடுபடாவிடினும், இவரே நாடாளுமன்றத்தின் ஒப்புதல் இல்லாமல் பிரதமர் ஒருவரை நியமித்த கடைசி மன்னார் ஆவார்.

வில்லியம் இறக்கும் போது, இவருக்கு சட்டபூர்வமாக பிள்ளைகள் எவரும் உயிருடன் இல்லாவிடினும், 20 ஆண்டுகளாக டொரத்தியா யோர்தான் என்ற நடிகை ஒருவருடன் இருந்த தொடர்பால் இவர் இறக்கும் போது இவருக்கு 10 சட்டபூர்வமல்லாத பிள்ளைகளில் 8 பேர் உயிருடன் இருந்தனர். வில்லியத்தை அடுத்து அவரது பெறாமகள் விக்டோரியா பிரித்தானிய அரசியாகவும், வில்லியமின் சகோதரர் முதலாம் ஏர்னெஸ்டு ஆகுஸ்தசு அனோவரின் மன்னராகவும் முடி சூடினர்.

மேற்கோள்கள்

வெளி இணைப்புகள் 
 William IV at the official website of the British monarchy

1765 பிறப்புகள்
1837 இறப்புகள்
பிரித்தானிய அரசர்கள்
குஷிநகர் மாவட்டம்

குஷிநகர் மாவட்டம், இந்தியாவின் உத்தரப் பிரதேசத்தில் உள்ளது. இதன் தலைமையகம் பதரௌனா நகரில் உள்ளது. கவுதம புத்தர் தனது என்பதாவது அகவையில் பரிநிர்வாணம் அடைந்த குஷிநகர்  இங்குள்ளது. இதன் காரணமாக இந்த மாவட்டத்திற்கும் இதே பெயர் சூட்டப்பட்டது.

பொருளாதாரம்
வளர்ச்சியில் பின்தங்கியுள்ள இந்திய மாவட்டங்களுக்கு வளர்ச்சி நிதி அளிக்கப்படும். அந்த நிதியை இந்த மாவட்டமும் பெறுகிறது.

மக்கள் தொகை
2011 ஆம் ஆண்டு கணக்கெடுப்பின்போது 3,560,830 மக்கள் வாழ்ந்தனர்.

சராசரியாக சதுர கிலோமீட்டருக்குள் 1226 பேர் என்ற அளவில் மக்கள் நெருக்கம் இருக்கிறது. பால் விகித அளவீட்டின்படி, சராசரியாக 1000 ஆண்களுக்கு 955 பெண்கள் என்ற அளவில் உள்ளனர். இங்கு வாழ்பவர்களில் 67.66% பேர் கல்வியறிவு பெற்றுள்ளனர்.

சான்றுகள்

இணைப்புகள்

 

உத்தரப் பிரதேசத்தில் உள்ள மாவட்டங்கள்
நலன் குமரசாமி

நலன் குமரசாமி ஒரு தமிழ்த் திரைப்பட இயக்குநர் ஆவார். கலைஞர் தொலைக்காட்சியின் நாளைய இயக்குநர் நிகழ்ச்சியின் குறும்படங்கள் மூலம் மக்களின் கவனத்திற்கு வந்த இவர் தோட்டா விலை என்ன?, ஒரு படம் எடுக்கணும், நெஞ்சுக்கு நீதி  உள்ளிட்ட குறிப்பிடத்தக்க குறும்படங்களை இயக்கியுள்ளார். சூது கவ்வும் எனும் முழு நீள திரைப்படத்தின் மூலம் பெரும் கவனத்தைப் பெற்றார். திரைப்படத்துறைக்கு வரும் முன்னர் இவர் நிகழ்ச்சி மேலாண்மை (Event Management) மற்றும் நிலம் விற்பனை பணிகளைச் செய்துவந்தார்.

திரைப்பட வாழ்க்கை

மேற்கோள்கள்

வெளி இணைப்புகள்
இணைய திரைப்பட தரவுதளத்தில் நலன் குமரசாமி பற்றி - 

தமிழ்த் திரைப்பட இயக்குநர்கள்
தமிழ் குறும்பட இயக்குநர்கள்
வாழும் நபர்கள்
இந்தியத் திரைப்பட இயக்குநர்கள்
சென்னை நடிகர்கள்
சென்னைத் திரைப்பட இயக்குநர்கள்
தமிழ்நாட்டுத் திரைக்கதை எழுத்தாளர்கள்
1980 பிறப்புகள்
தெலங்காணா மாவட்டங்களின் பட்டியல்

தெலுங்கானா மாவட்டங்கள், இந்தியாவின் மாநிலமான தெலங்கானா, 4 சூன் 2014-இல்  புதிதாக நிறுவப்படும் போது  ஆதிலாபாத், ஐதராபாத், கரீம் நகர்,  கம்மம்,  மகபூப்நகர், மேடக், நல்கொண்டா, நிசாமாபாத்,   ரங்காரெட்டி,  வாரங்கல் என பத்து மாவட்டங்களை மட்டும் கொண்டிருந்தது.

மக்களின் சமூக, கல்வி, பொருளாதார வளர்ச்சியை மேம்படுத்தும் நோக்கில் பழைய பத்து மாவட்டங்களின் பகுதிகளை பிரித்து 21 புதிய மாவட்டங்களை உருவாக்க வேண்டியிருந்தது. எனவே 11 அக்டோபர் 2016 அன்று, ஏற்கனவே உள்ள பத்து மாவட்டங்களின் பகுதிகளைக் கொண்டு 21 புதிய மாவட்டங்கள் நிறுவப்பட்டது.

வாரங்கல் மாவட்டமானது, வாரங்கல் நகர்புற மாவட்டம் மற்றும் வாரங்கல் கிராமபுற மாவட்டம் என இரண்டாகப் பிரிக்கப்பட்டதால், இனி தனியாக வாரங்கல் மாவட்டம் இன்றி தெலங்கானா மாநிலத்தில்  33 மாவட்டங்கள் உள்ளது.

பட்டியல்

இவற்றையும் பார்க்கவும் 

 தெலுங்கானா
 தெலங்காணா அரசு
 மாவட்டம்(இந்தியா)

மேற்கோள்கள்

வெளி இணைப்புகள்
 Telangana Info
 Telangana All Districts Pin Code 

பட்டியல்
 
தெலங்காணா
தெலங்காணா அரசு
துர்க் மாவட்டம்

துர்க் மாவட்டம் இந்தியாவின் சத்தீசுகரில் அமைந்துள்ள ஒரு மாவட்டம். மாவட்டத் தலைமையகம் துர்க் ஆகும். இந்த மாவட்டம் 2,238 கிமீ² பரப்பளவைக் கொண்டுள்ளது. 2011 ஆம் ஆண்டு நிலவரப்படி, இது சத்தீசுகரின் (18 இல்) ராய்பூருக்கு அடுத்தபடியாக அதிக மக்கள் தொகை கொண்ட இரண்டாவது மாவட்டமாகும்.

பிலாய் நகரில் பிலாய் எஃகு ஆலை உள்ளது.

புவியியல் 
துர்க் பின்வரும் மாவட்டங்களால் சூழப்பட்டுள்ளது:

 வடக்கே பெமேதரா
 தெற்கே பலோட்.
 கிழக்கே ராய்ப்பூர்.
 தென்கிழக்கில் தம்தரி
 மேற்கில் ராஜ்நாந்துகாவ்
 வடமேற்கே கைராகர்-சுய்காடன்-கண்டாய்

மக்கள் தொகை
2011 ஆம் ஆண்டில் கணக்கெடுக்கப்பட்ட போது, 3,343,079 மக்கள் வாழ்ந்தனர்.  சராசரியாக சதுரகிலோமீட்டருக்குள் 391 பேர் வாழ்கின்றனர்.
 ஆயிரம் ஆண்களுக்கு 981 பெண்கள் என்ற அளவில் பால் விகிதம் இருந்தது.  இங்கு வாழ்ந்தோரில் 79.69% பேர் கல்வியறிவு பெற்றிருந்தனர்.

சான்றுகள்

இணைப்புகள்
 
  சத்தீஸ்கர் மாநிலத்தின் புதிய வரைபடம்

சத்தீஸ்கர் மாவட்டங்கள்
துர்க் மாவட்டம்
போஜ்பூர் மாவட்டம்

போஜ்பூர் மாவட்டம் என்பது இந்திய மாநிலமான பீகாரில் உள்ளது. இதன் தலைமையகம் அர்ரா நகரில் உள்ளது.

புவிப்பரப்பு
இது  பரப்பளவைக் கொண்டது. 
கடல் மட்டத்தில் இருந்து 193 மீட்டர் உயரத்தில் அமைந்துள்ளது.

பிரிவுகள்
மண்டலங்கள்:
சட்டமன்றத் தொகுதிகள்: சந்தேஷ், பஃதரா, ஆரா, அகியாவ், தராரி, ஜகதீஷ்பூர், ஷாஹ்பூர்
மக்களவைத் தொகுதிகள்: ஆரா

பொருளாதாரம்
இது வளர்ச்சியில் பின்தங்கிய மாவட்டங்களில் ஒன்று. அரசிடம் இருந்து பின்தங்கிய மாவட்டங்களுக்கான வளர்ச்சியைப் பெறுகிறது.
சோனி, கங்கை ஆற்று நீரைப் பயன்படுத்தி உழவுத் தொழிலை மேற்கொள்கின்றனர்.

மக்கள் தொகை
2011 ஆம் ஆண்டில் மக்கள் தொகை கணக்கெடுக்கப்பட்ட போது, 2,720,155 மக்கள் வாழ்கின்றனர்.

சராசரியாக சதுர கிலோமீட்டருக்குள் 1136 மக்கள் வசிக்கின்றனர். பால் விகிதக் கணக்கெடுப்பில் 1000 ஆண்களுக்கு 900 பெண்கள் என்ற அளவு இருப்பதாகத் தெரிய வந்தது. இவர்களில் 72.79% பேர் கல்வியறிவு பெற்றுள்ளனர்.

மொழி
இங்கு வாழும் மக்கள் போச்புரி மொழியில் பேசுகின்றனர். இதை தேவநாகரி, கைதி எழுத்துமுறைகளில் எழுதுகின்றனர்.

சான்றுகள்

இணைப்புகள்
  Bhojpur Information Portal 

பீகார் மாவட்டங்கள்
போஜ்பூர் மாவட்டம்
மாங்காடு காமாட்சி அம்மன் கோயில்

மாங்காடு காமாட்சியம்மன் கோயில் (Mangadu Kamakshi Amman Temple) மாங்காட்டில் அமைந்துள்ளது. மாங்காடு நகரம் பூந்தமல்லிக்கு அருகில் உள்ளது. இதை ஆதி சங்கராச்சாரியர் நிறுவியதாகக் கருதுகின்றனர். இங்கு அன்னை பார்வதி தவமிருந்து, காஞ்சி ஏகாம்பரேசுவரரைத் திருமணம் செய்து கொண்டதாக புராண வரலாறு கூறுகின்றது.

புராண வரலாறு  
அன்னை பார்வதி, சிவபெருமானுடன் மீண்டும் இணைவதற்காக தவமிருந்த தலம். கயிலை மலையில் இருந்த போது, பார்வதி சிவபெருமானின் கண்ணைப் பொத்த, உலகமே இருண்டது. கோபமடைந்த சிவன், பார்வதியை சபித்து, தவம் செய்து மீண்டு வருமாறு கூறினார். அன்னை பார்வதி மாங்காட்டில் வந்து நெருப்பில் தவமிருந்தாள். பார்வதி தேவியார் இந்த இடத்தை விட்டு சென்றாலும், நெருப்பு மட்டும் அணையவில்லை. ஆதி சங்கரர் இங்கு வந்து அர்த்தமேரு சக்கரத்தை நிறுவினார். இதன் மூலம் மாங்காடு குளிர்ந்தது.

கோயில் 

இது சோழர் காலக் கட்டிடக்கலையை காட்டுகிறது. தற்போதே ராஜ கோபுரம் கட்டப்பட்டது. நுழைவாயிலுக்கு அருகே வினாயகர் சிலை உள்ளது. கோயிலின் நடுவில் அர்த்த மேரு மகா சக்கரம் உள்ளது. இங்கு அம்மன் "மாங்காடு அன்னை காமாட்சி" என்று பெயர் பெற்றுள்ளாள்.

சான்றுகள்

இணைப்புகள்
கோயிலின் இணையதளம் 

செங்கல்பட்டு மாவட்டத்திலுள்ள அம்மன் கோயில்கள்
அவளுக்கு முன் ஒரு உலகம்

அவளுக்கு முன் ஒரு உலகம் (The World Before Her) என்பது 2012ஆம் ஆண்டு வெளியிடப்பட்ட கனடிய ஆவணத்திரைப்படம் ஆகும் இதை நிஷா பகுஜா இயக்கினார்.

கதைச் சுருக்கம் 
விஸ்வ இந்து பரிசத்தின் பெண்களுக்கான அமைப்பான துர்க்கா வாகிணி வளாகத்தில் பிராச்சி என்ற பெண்ணுடன் அறிமுகக்களம் காணும் இப்படம், இந்திய அழகி போட்டிக்காகத் தயாராகும் பயிற்சி முகாமுடன் துவங்குகிறது. இந்து ராச்சியத்தைக் காப்பாற்ற போராடும் பெண்கள் ஒருபுறம், இந்திய அழகிப்போட்டியை வெல்ல துடிக்கும் பெண்கள் ஒருபுறம் என இருவேறு உலகத்திற்குள் நகருகின்றது.

இந்துத்துவாவிற்காகக் கல்யாணமே செய்யாமல் இருக்கும் பெண் பிராச்சி, தனக்கு முஸ்லீம் நண்பர்களே கிடையாது என்று பெருமைப்படும் பெண் சின்மயி. பூஜா சோப்ரா இரண்டாவது பெண்குழந்தையாகப் பிறந்ததால் அவளின் அப்பா அவளைக் கொன்றுவிட வற்புறுத்துகிறார், ஆனால் அவளின் அம்மா அவளைத் தனியாக வளர்த்து 2009ஆம் ஆண்டு மிஸ் இந்தியாவாக மாற்றுகிறார்.

பெண் சக்தி, பெண் முன்னேற்றம் என்று போட்டியில் கலந்து கொள்ளும் பெண்கள்  பேசினாலும் அவர்களைப் ஒரு பொருளாகவே கருதுகிறார்கள் என்று அந்த பயிற்சி முகாம் அம்பலப்படுத்துகிறது.

விருதுகள் 
2012ஆம் ஆண்டுக்கான ஹாட் டாக்ஸ் கனடிய ஆவணப்பட விழாவில் (Hot Docs Canadian International Documentary Festival) சிறந்த கனடியப் படத்திற்கான விருதை பெற்றுள்ளது. ட்ரைபெகா திரைப்பட விழாவில் (Tribeca Film Festival) சிறந்த ஆவணப்படத்திற்கான விருதும், முதலாவது கனடிய திரை விருதுகள் வழங்கும் விழாவில் (1st Canadian Screen Awards) சிறந்த நீள ஆவணப்படம் என்ற விருதிற்காக பரிந்துரைக்கப்பட்டுள்ளது.

இந்தியாவில் வெளியீடு 
இந்தியாவில் 2014ஆம் ஆண்டு ஜூன் மாதம், 6ஆம் தேதி திரைப்படத் தயாரிப்பாளர் அனுராக் காஷ்யப் உதவியுடன் திரையிடப்பட்டுள்ளது. அப்போது அவர் இப்படம் சிறந்த படமாக இருக்கும் என்று தெரிவித்தார்.

மேலும் பார்க்க

மேற்கோள் 

2012 திரைப்படங்கள்
ஆவணத் திரைப்படங்கள்
ஆங்கிலத் திரைப்படங்கள்
ஆப்பிரிக்காவின் ஏழு இயற்கை அதிசயங்கள்

ஆப்பிரிக்காவில் அமைந்துள்ள ஏழு இயற்கை அதிசயங்கள் 2013 ஆம் ஆண்டு பிப்ரவரி மாதம் 11ஆம் தேதி வாக்கெடுப்பு மூலம் தெரிவு செய்யப்பட்டது.

ஆப்பிரிக்காவில் உள்ள ஏழு அதிசயங்களின் பட்டியல்

இவற்றையும் பார்க்க
 புதிய ஏழு உலக அதிசயங்கள்
 பண்டைய உலக அதிசயங்கள்

மேற்கோள்கள் 

ஆப்பிரிக்கப் புவியியல்
வரலாற்றுச் சின்னங்கள்
கூகுள் குரல்வழித் தேடல்

கூகுள் குரல்வழித் தேடல் என்னும் வசதி கூகுள் நிறுவனத்தால் உருவாக்கப்பட்டது. இந்த வசதியைப் பயன்படுத்தி ஒருவரின் பேச்சைக் கொண்டே தேடலாம். இது கணினிகளிலும் கைபேசிகளிலும் உண்டு. குரலைப் பதிவு செய்து, அதற்கு இணையான சொற்களை இட்டு தேடத் தொடங்கும்.

குரல்வழிக் கட்டளை பிறப்பிக்கும் வசதியும் இணைக்கப்பட்டது. என்ன செய்ய வேண்டும் என சொன்னவுடன் அதைச் செய்யும். ஆனால், இந்த வசதி சில மொழிகளுக்கு மட்டும் உள்ளது.

ஏற்கப்பட்டுள்ள மொழிகள் 
கீழ்க்கண்ட மொழிகளில் பேசினால் குரல்வழித் தேடல் வசதி செயல்படும்.
 ஆபிரிக்கான மொழி 2010 முதல்
 அல்பானிய மொழி 2020 முதல்
 அம்காரியம் 2017 முதல்
 அரபு மொழி 2006 முதல்
 அருமேனிய மொழி 2017
 அசர்பைஜான் மொழி 2017
 பாஸ்க் மொழி 2012
 வங்காள மொழி 2017
 பல்கேரிய மொழி 2012
 பருமிய மொழி 2018
 காட்டலான் மொழி 2012
 செக் மொழி 2010
 டேனிய மொழி 2014
 இடச்சு மொழி 2010
 ஆங்கிலம் (ஆஸ்திரேலிய, கனடா, இந்திய, நியூசிலாந்து, தென்னாப்பிரிக்கா, பிரித்தானிய ஆங்கிலம், அமெரிக்க ஆங்கிலம்), 2008
 பிலிப்பினோ மொழி 2013
 பின்னிய மொழி 2012
 பிரான்சிய மொழி 2010
 கலீசிய மொழி 2012
 சியார்சிய மொழி 2017
 இடாய்ச்சு மொழி 2010
 கிரேக்க மொழி 2014
 குஜராத்தி 2017
 எபிரேயம் 2011
 இந்தி 2008
 அங்கேரிய மொழி 2012
 இசுலேன்சுக மொழி 2012
 இத்தாலிய மொழி 2010
 இந்தோனேசிய மொழி 2011
 சப்பானிய மொழி 2009
 சாவகம் (மொழி) 2017
 கன்னடம் 2017
 கொரிய மொழி 2010
 கெமர் மொழி 2017
 இலவோத்திய மொழி 2017
 இலத்தீன்
 இலத்துவிய மொழி 2017
 இலித்துவானிய மொழி 2015
 இலுகுசெம்பூர்கிய மொழி 2020
 மக்கதோனிய மொழி 2020
 மாண்டரின் மொழி 2009
 மலாய் மொழி 2011
 மலையாளம் 2017
 மராத்திய மொழி 2017<ref
name="lessTalk" />
 மொங்கோலிய மொழி 2020
 பருமிய மொழி 2017
 நேபாளி மொழி 2017
 நோர்வே மொழி 2012
 பாரசீக மொழி 2013
 போலிய மொழி 2010
 Pig Latin, 2011
 போர்த்துக்கேய மொழி 2012)
 பஞ்சாபி மொழி 2020
 உருமானிய மொழி 2012
 உருசிய மொழி 2010
 செருபிய மொழி 2012
 சிங்களம் 2017
 சுலோவாக்கிய மொழி 2012
 எசுப்பானியம் 2010
 சுண்டா மொழி 2017
 சுவாகிலி மொழி 2017
 சுவீடிய மொழி 2012
 தமிழ் 2017
 தெலுங்கு மொழி 2017
 துருக்கிய மொழி 2010
 உருது 2017
 உசுபேகிய மொழி 2018
 காந்தோநீசிய மொழி 2010
 சுலு மொழி 2010
 வியட்நாமிய மொழி 2015

மற்ற கூகுள் சேவைகளுடனான இணைவு

கூகுள் மேப்ஸ் 
2008-ஆம் ஆண்டில், கூகுள் மேப்ஸில் குரல்வழித் தேடல் அறிமுகப்படுத்தப்பட்டது. (http://www.google.com/mobile/blackberry/maps.html)

கூகுள் மொபை ஆப் 
பிளாக்பெர்ரி, நோக்கியா ஆகியவற்றுக்கான கூகுள் ஆப் என்ற பயன்பாடு உள்ளது. இதைக் கொண்டு கூகுள் தேடுபொறியில் தேடலாம். இதில் குரல்வழித் தேடல் அறிமுகப்படுத்தப்பட்டது. பின்னர், ஐபோனிலும் அறிமுகப்படுத்தப்பட்டது. பின்னர், ஐபாடிலும், டி-மொபைலிலும் சேர்க்கப்பட்டது.

யூடியூப் 
வீடியோக்களை காணும் தளமான யூடியூபில் சேர்க்கப்பட்டது. அப்போதைக்கு ஆங்கிலத்தில் செயல்படும்படி வடிவமைத்தனர். தற்போது வரையிலும் ஆங்கிலத்தில் மட்டும் கிடைக்கிறது.

சான்றுகள் 

கூகுள்
பயர் பாக்சு இயக்கு தளம்

பயர் பாக்சு இயக்கத்தளம் (செயற்த்திட்டதின் பெயர்: Boot to Gecko மேலும் B2G என அறியப்படுகிறது) ஸ்மார்ட்போன்கள் டேப்லெட் கணினிகளுக்கான மொசில்லா நிறுவனத்தின் லினக்ஸ் அடிப்படையிலான ஓப்பன் சோர்ஸ் இயக்கத்தளம். HTML5 யிலான உருவாக்கங்கள், ஜாவா ஸ்கிரிப்ட், வலுவான சலுகை முறை, திறந்த வலை, APIகள் ஸ்மார்ட்போன்களின் வன்பொருளுடன் நேரடியாக தகவல் பரிமாறிக்கொள்ள உதவுகின்றது. இதுபோன்ற திறந்த தரநிலை மற்றும் அணுகுமுறைகளை பயன்படுத்தி, மொபைல் சாதனங்களுக்கான ஒரு சிறந்த "முழுமையான" சமூகம் சார்ந்த மாற்று அமைப்பினை வழங்குவற்காக  வடிவமைக்கப்பட்டுள்ளது.

இது வணிக ரீதியாக வளர்ந்த ஆப்பிள் iOS, கூகிள் அண்ட்ராய்டு, மைக்ரோசாப்ட் விண்டோஸ் போன்ற இயங்குதளங்களுடன் போட்டியிடுகிறது. பயர்பாக்ஸ் இயக்கு தளம் பகிரங்கமாக அண்ட்ராய்டு-இயங்க கூடிய ஸ்மார்ட்போன்களில் பிப்ரவரி 2012  இயக்கி காண்பிக்கப்பட்டது. 2013யில் ராஸ்பெர்ரி பையில் செயல்பட்டது.

அடிப்படை தொழில்நுட்பங்கள் 
ஆரம்ப கட்ட  உருவாக்க பணிகள் மூன்று முக்கிய அடுக்குகளை கொண்டது

 கொங்க்
 கெகொ
 ரந்நர்
 கைய

வெளியீடுகள்

உசாத்துணை

வெளியிணைப்புக்கள்

மேற்கோள்கள்

:en:Firefox OS
இயக்கு தளங்கள்
கட்டற்ற அலைப்பேசி மென்பொருட்கள்
கட்டற்ற அலைப்பேசி மென்பொருட்கள்
சில்வியா கார்ட்ரைட்

டேம் சில்வியா ரோசு கார்ட்ரைட்டு (Dame Silvia Rose Cartwright, திருமணம் முன்பு: பவுல்டர், பிறப்பு: 7 நவம்பர், 1943) நியூசிலாந்தின் 18வது தலைமை ஆளுநராகப் பொறுப்பில் இருந்தவர்.

ஒடாகோ பெண்கள் உயர்நிலைப் பள்ளியில் கல்வி பயின்ற இவர் 1967இல் ஒடாகோ பல்கலைக்கழகத்தில் சட்டப்படிப்பில் இளங்கலைப்பட்டம்  பெற்றுள்ளார். சில்வியா கார்ட்ரைட் கம்போடியாவிலுள்ள  சிறப்பு நீதிமன்ற கழகத்தின் தலைவரும் பெண்களுக்கு எதிராக வேற்றுமை காட்டுதலை ஒழிப்பதற்கான  ஐ.நா குழுவின் முன்னாள் உறுப்பினரும்  ஆவார்.

இலங்கையின் வடபகுதியில் விடுதலைப் புலிகளுடனான இறுதி மோதல்களின் போது இடம்பெற்ற மனித உரிமை மீறல்கள் மற்றும் போர்க்குற்றங்கள் தொடர்பில் அமைக்கப்பட்டுள்ள ஐக்கிய நாடுகள் விசாரணைக் குழுவின் ஆலோசகர்களில் ஒருவராக இவர் நியமிக்கப்பட்டுள்ளார்.

மேற்சான்றுகள்

1943 பிறப்புகள்
வாழும் நபர்கள்
நியூசிலாந்து அரசியல்வாதிகள்
பெண்கள் உரிமைகள் செயற்பாட்டாளர்கள்
பனஸ்கந்தா மாவட்டம்

பனஸ்கந்தா மாவட்டம் (Banaskantha district) இந்திய மாநிலமாகிய குஜராத்தில் உள்ளது. இதன் தலைமையகம் பாலன்பூர் நகரில் உள்ளது. இங்கு பாயும் பனாஸ் ஆற்றின் காரணமாக மாவட்டத்திற்கு பனாஸ்காண்டா  எனப் பெயரிடப்பட்டது. இந்திய விடுதலைக்கு முன்னர் இம்மாவட்டத்தின் பகுதிகளை பாலன்பூர் சமஸ்தானம் மற்றும் தாந்தா சம்ஸ்தான மன்னர்கள் ஆட்சி செய்தனர்.

வரலாறு

புவிப்பரப்பு
இது 10,751  சதுர கிலோமீட்டர் பரப்பளவைக் கொண்டது. பரப்பளவின் அடிப்படையில் குஜராத்தின் மூன்றாவது பெரிய மாவட்டமாக உள்ளது.

பொருளாதாரம்
இந்த மாவட்டத்தின் பொருளாதாரத்தில் உணவுப் பண்டங்களும், சுற்றுலாத் துறையும், துணி உற்பத்தியும் பெரும்பங்கு வகிக்கின்றனர். சோளம், புகையிலை உள்ளிட்ட பொருட்களை விளைவிக்கின்றனர். எண்ணெய் வித்துக்களை ஏற்றுமதி செய்கின்றனர்.
வளர்ச்சியில் பின்தங்கிய மாவட்டங்களில் ஒன்று. மத்திய அரசின் வளர்ச்சி நிதியைப் பெறுகிறது.

பிரிவுகள்
இது 12 வட்டங்களாகப் பிரிக்கப்பட்டுள்ளது.

 அமீர்காத்
 பாபர்
 தந்திவாடா
 தண்டா
 தீசா
 தேவ்தர்

 தானேரா
 பாலன்பூர்
 சிகோரி
 தாரத்
 வத்கம்
 வாவ்

போக்குவரத்து
பாலன்பூர், தீசா உள்ளிட்ட நகரங்களில் இருந்து குஜராத்தில் உள்ள பிற நகரங்களுக்குப் போக்குவரத்து வசதி உள்ளது. தேசிய நெடுஞ்சாலையின் மூலம் ராஜஸ்தானுக்குப் போய் வரலாம்.

மக்கள் தொகை
2011 ஆம் ஆண்டு கணக்கெடுப்பின்படி, 3,116,045 மக்கள் வாழ்கின்றனர்.

சராசரியாக சதுர கிலோமீட்டருக்குள் 296 பேர் வாழ்கின்றனர். பால்விகிதக் கணக்கெடுப்பில், சராசரியாக ஆயிரம் ஆண்களுக்கு நிகராக 936 பெண்கள் இருப்பது தெரிய வந்தது. இங்கு வாழ்பவர்களில் 66.39% பேர் கல்வியறிவு பெற்றுள்ளனர்.

மேற்கோள்கள்

வெளி இணைப்புகள்
 பனஸ்கந்தா மாவட்ட இணையதளம்
பனஸ்கந்தா மாவட்டம் - பி.டி.எஃப்
பனஸ்கந்தா மாவட்டம் - குஜராத் அரசு

குஜராத் மாநிலத்திலுள்ள மாவட்டங்கள்
பனாஸ்காண்டா மாவட்டம்
அடிடாஸ்

அடிடாஸ் (Adidas AG) என்பது ஜெர்மனியைச் சேர்ந்த நிறுவனமாகும். இந்த நிறுவனம் ஆடை, காலணி உள்ளிட்டவற்றை தயாரித்து விற்கிறது. இந்த நிறுவனத்தின் தலைமையகம் பவேரியாவில் உள்ளது. இது அடிடாசு குழுமத்தின்  சார்புவைப்பு நிறுவனமாகும். அடிடாசு குழுமத்தில் ரீபொக் விளையாட்டுடை நிறுவனம், (அவற்றின் ஆஷ்வொர்த் உடைகள், ராக்போர்ட் நிறுவனங்கள் உட்பட) டெய்லர்மேடு-அடிடாசு குழிப்பந்து நிறுவனம், பேயர்ன் மியூனிக் கால்பந்துக் கழகத்தில் 9.1% பங்குகள் உள்ளன. விளையாட்டு காலணிகளைத் தவிர   பைகள், சட்டைகள், கடிகாரங்கள், கண்கண்ணாடிகள் மற்றும் பிற விளையாட்டு, உடை தொடர்புடைய பொருட்களை அடிடாசு தயாரிக்கிறது.  ஆடை, காலணி விற்பனையில் ஐரோப்பாவின் முன்னணி நிறுவனமாகவும், உலகளவில் இரண்டாவது பெரிய நிறுவனமாகவும் இருக்கிறது.(முதல் இடத்தில் நைக்கி நிறுவன்ம் உள்ளது)

அடிடாசை  1948இல்  அடோல்ஃப் டாஸ்லர் நிறுவினார். முன்னதாக இவரும் அண்ணன் ருடோல்ஃப் டாஸ்லரும் இணைந்து நடத்தி வந்த கெப்ரூடர் தாசுலர் ஷூபாப்ரிக்கை பிரித்துக் கொண்டனர். அடோல்ஃப் அடிடாசை ஆரம்பித்த அதேவேளையில் ருடோல்ஃப் புமா காலணி தயாரிப்பு நிறுவனத்தை நிறுவினார் 1949இல் பதிவு செய்யப்பட்ட இவ்விரு நிறுவனங்களும் போட்டி நிறுவனங்களாக வளர்ந்தன. இவை இரண்டுமே செருமனியின்  எர்சோகெநோராக்கிலிருந்து இயங்குகின்றன.

இந்நிறுவனத்தின் உடைகளிலும் காலணிகளிலும் மூன்று இணைகோடுகள் வழமையாக இடம் பெற்றிருக்கும்; இதுவே அடிடாசின் தற்போதைய அலுவல்முறை சின்னமாக உள்ளது. 2012இல் அடிடாசின் வருமானம் €14.88 பில்லியனாக இருந்தது.

இந்த நிறுவனம் 2010 உலகக்கோப்பைக்கான கால்பந்தை தயாரித்தது

மேற்சான்றுகள்

இணைப்புகள்
 

விளையாட்டுக் கருவி நிறுவனங்கள்
1949இல் நிறுவப்பட்ட நிறுவனங்கள்
பன்னாட்டு வணிக நிறுவனங்கள்
செருமானிய வணிக நிறுவனங்கள்
பன்னாட்டு காலணி உற்பத்தி நிறுவனங்கள்
குரு (திரைப்படம்)

குரு (Guru) (இந்தி: गुरू ) 2007 ஆண்டில் வெளிவந்த இந்தியினை மூலமாகக் கொண்டு தமிழிலும், தெலுங்கிலும் குரல்மாற்றம் செய்யப்பட்டு வெளிவந்த திரைப்படமாகும். இதன் இயக்குநர் மணிரத்தினம் ஆவார். மிதுன் சக்கரவர்த்தி, அபிஷேக் பச்சன், ஐஸ்வர்யா ராய், வித்யா பாலன், மாதவன் ஆகியோர் முக்கியமான வேடத்தில் நடித்துள்ளனர். தமிழில் வசனம் அழகப் பெருமான், பாடல்கள் வைரமுத்து.

நடிகர்கள் 
 மிதுன் சக்கரவர்த்தி ... நானாஜி
 அபிஷேக் பச்சன்  ... குருநாத் தேசிகன்
 ஐஸ்வர்யா ராய்  ... சுஜாதா
 மாதவன் ... ஷியாம் சரவணன்
 வித்யா பாலன்  ... மீனாக்க்ஷி
 மல்லிகா ஷெராவத்... சிறப்புத் தோற்றம்
 ரோஷன் சேத்... நீதியரசர் தபார் போன்று (அரசு புலனாய்வு குழுவின் தலைவராக)

பாடல்கள்
 "வெண்மேகம்" - சிரேயா கௌசல் & உதேய் மசும்தர்) - 5:29
 "ஆருயிரே மன்னிப்பாயா" -A. R. ரஹ்மான்,முர்தாஷா,குவாதீர் & சின்மயி - 5:10
 "ஜோடி ஜோடி" - பாலசுப்பிரமணியம், சித்ரா - 4:58
 "மையா மையா - மரியம் டோலர்,சின்மயி & கீர்த்தி - 6:02
 "ஏ மாண்புறு மங்கையே" ஸ்ரீநிவாஸ் & சுஜாதா - 6:09
 "பைசா பைசா" - கார்த்திக்,மதுஸ்ரீ - 4:59
 "ஒரே கனா" - சித்ரா, ஏ.ஆர்.ரகுமான் & கோரஸ் - 6:33

வெண்மேகம் பாடல் 

மணிரத்னம் இயக்கத்தில் அபிஷேக் பச்சன் மற்றும் ஐஸ்வர்யா ராய் நடிப்பில் வெளிவந்த தமிழ்த் திரைப்படமான குருவில் இடம்பெற்ற பாடலே வெண்மேகம். இப்பாடலின் வரிகளை வைரமுத்து எழுத, ஏ. ஆர். ரகுமான் இசையில் சிரேயா கோசல் மற்றும் உதய் மசும்தர் பாடினார்கள்.

இந்தி பதிப்பில் 

இப்படத்தின் இந்தி பதிப்பில், இப்பாடலை சிரேயா கௌசல் மற்றும் உதேய் மசும்தர் பாடினார்கள். பர்சோ ரே என்று தொடங்கிய பாடலை குல்சார் எழுதினர்.

ஆருயிரே மன்னிப்பாயா பாடல்

மணிரத்னம் அவர்கள் இயக்கத்தில் அபிஷேக் பச்சன் மற்றும் ஐஸ்வர்யா ராய் நடிப்பில் வெளிவந்த தமிழ் படமான குரு படத்தில் இடம்பெற்ற பாடலே ஆருயிரே மன்னிப்பாயா. இப்பாடலின் வரிகளை வைரமுத்து எழுத ,ஏ.ஆர்.ரகுமான் இசையில் , ஏ.ஆர்.ரகுமான், சின்மயி, முர்தாசா மற்றும் குவாதீர் பாடினார்கள்.

இந்தி பதிப்பில் 

இப்படத்தின் இந்தி பதிப்பில், இப்பாடலை ஏ.ஆர்.ரகுமான் , முர்தாசா மற்றும் சின்மயி பாடினார்கள். தேரே பினா என்று தொடங்கிய பாடலை குல்சார் எழுதினார்.

ஜோடி ஜோடி பாடல் 

மணிரத்னம் அவர்கள் இயக்கத்தில் அபிஷேக் பச்சன் மற்றும் ஐஸ்வர்யா ராய் நடிப்பில் வெளிவந்த தமிழ் படமான குரு படத்தில் இடம்பெற்ற பாடலே ஜோடி ஜோடி. இப்பாடலின் வரிகளை வைரமுத்து எழுத ,ஏ.ஆர்.ரகுமான் இசையில் , எஸ்.பி.பாலசுப்ரமணியம் மற்றும் சித்ரா பாடினார்கள்.

இந்தி பதிப்பில் 

இப்படத்தின் இந்தி பதிப்பில், இப்பாடலை பப்பி லஹிரி  மற்றும் சித்ரா பாடினார்கள். ஏக் லோ ஏக் முப்ட் என்று தொடங்கிய பாடலை குல்சார் எழுதினார்.

பிற தகவல்கள் 
 தெலுங்கில் குருகாந்த் எனும் பெயரில் மொழிமாற்றம் செய்யப்பட்டு வெளியிடப்பட்டுள்ளது.
தமிழில் அபிஷேக் பச்சனுக்கு நடிகர் சூர்யாவும், மிதுன் சக்கரவர்த்திக்கு நடிகர் நாசரும் ஐஸ்வர்யா ராயிக்கு நடிகை ரோகிணியும், வித்யா பாலனுக்கு தீபா வெங்கட்டும் மாதவன் சொந்தக்குரலிலும் குரல் கொடுத்துள்ளனர். 
 குரு கனடா சர்வதேச திரைப்பட விழாவில் திரையிடப்பட்ட முதலாவது இந்திய திரைப்படமாகும்.

உசாத்துணை

வெளி இணைப்பு 

2007 தமிழ்த் திரைப்படங்கள்
இந்தியத் தமிழ்த் திரைப்படங்கள்
2007 இந்தித் திரைப்படங்கள்
2007 திரைப்படங்கள்
மதுரைக்களத் திரைப்படங்கள்
இந்தியில் இருந்து தமிழுக்கு மொழிமாற்றம் செய்யப்பட்ட திரைப்படங்கள்
ஏ. ஆர். ரகுமான் இசையமைத்த திரைப்படங்கள்
இந்திய இந்தித் திரைப்படங்கள்
தாய்க்குப்பின் தாரம்

தாய்க்குப் பின் தாரம் 1956 ஆம் ஆண்டு வெளிவந்த தமிழ்த் திரைப்படமாகும். எம்.ஏ. திருமுகம் இயக்கத்தில் வெளிவந்த இத்திரைப்படத்தில் எம்.ஜி.ஆர், டி.எஸ். பாலைய்யா மற்றும் பலரும் நடித்திருந்தனர்.

தந்தையைப் போல் உலகிலே தெய்வம் உண்டோ பாடல்
தந்தையைப் போல் உலகிலே தெய்வம் உண்டோ என்பது தேவர் பிலிம்ஸ்ஸின் முதற் படமான இத்திரைப்படத்தில் இடம்பெற்ற ஒரு தமிழ்ப் பாடல் ஆகும். இந்தப் பாடலை டி.எம். சௌந்தரராஜன் பாடியிருந்தார்.

பாடல் காட்சி 
தந்தை இறந்திருக்கும் போது பாடுவதாக இந்தப் பாடல் அமைந்துள்ளது.

பாடல் பற்றிய குறிப்பு
ஒரு தாயின் அன்புக்கு இணையாக ஒரு தந்தையால் ஈடு கொடுக்க முடியாதென்றாலும் வாழ்க்கையின், வளர்ச்சியில் தந்தையின் பங்கும் அளப்பரியதே. தாயின் அன்பை உணர்ந்து கொள்ளும் அளவுக்கு தந்தையின் அன்பு பெரும்பாலும் உணர்ந்து கொள்ளப்படுவதில்லை. திரையுலகம் கூட இந்த விடயத்தில் கொஞ்சம் பாரபட்சமாகவே இருந்திருக்கிறது. தாயின் அன்பை மனசை உருக்கக் கூடிய வகையில் எத்தனையோ விதமாகப் பாடி வைத்த திரையுலகம் தந்தையின் அன்பை அவ்வளவாகப் பாடவில்லை. வழமையாக எம்.ஜி.ஆர். படங்களில் தாயை முன்னிறுத்தியே பாடல்கள் அமைந்திருக்கும். இப்படத்தில் சற்று வித்தியாசமாக தந்தையை முன்னிறுத்தி இப் பாடல் அமைந்துள்ளது. இப்பாடல் அவ்வளவாகப் பேசப்படவில்லை.

பாடல் வரிகள்
தந்தையைப் போல் உலகிலே
தெய்வம் உண்டோ
ஒரு மகனுக்கு சர்வமும் அவனென்றால்
விந்தை உண்டோ

அன்னையும் பிதாவும் முன்னறி தெய்வம்
ஒளவையின் பொன்மொழி வீணா
ஆண்டவன் போலே நீதியைப் புகன்றாள்
அநுபவமே இதுதானா

உண்ணாமல் உறங்காமல்
உயிரோடி மன்றாடி
என் வாழ்வின் இன்பமே
எதிர் பார்த்த தந்தை எங்கே?
என் தந்தை எங்கே?
கண்ணிமை போலே எனை வளர்த்தாரே
கடமையை நான் மறவேனா
காரிருள் போலே ----- பாழான சிதையில்
கனலானார் விதிதானோ..!

வெளி இணைப்புகள் 
 தாய்க்குப்பின் தாரம் காணொளி

1956 தமிழ்த் திரைப்படங்கள்‎
இந்தியத் தமிழ்த் திரைப்படங்கள்
எம். ஜி. ஆர். நடித்த திரைப்படங்கள்
தமிழ்த் திரைப் பாடல்கள்
டி. எஸ். பாலையா நடித்த திரைப்படங்கள்
கே. வி. மகாதேவன் இசையமைத்த தமிழ்த் திரைப்படங்கள்
பி. பானுமதி நடித்த திரைப்படங்கள்
பி. கண்ணாம்பா நடித்த திரைப்படங்கள்
பாக்சா மாவட்டம்

பாக்சா மாவட்டம், இந்திய மாநிலமான அசாமில் உள்ளது. இதன் தலைமையகம் முசல்பூர் நகரில் உள்ளது. போடோலாந்து ஆட்சி மன்றத்திற்கு உட்பட்டது. 2004 ஆம் ஆண்டில் இருந்து இந்த மன்றத்தினால் நிர்வகிக்கப்படுகிறது. இந்த மாவட்டத்தை பார்பேட்டா மாவட்டம், நல்பாரி மாவட்டம், காமரூப் மாவட்டம் ஆகியவற்றின் பகுதிகளை இணைத்து உருவாக்கியுள்ளனர். இதன் பரப்பளவு 2400  சதுர கிலோமீட்டர் ஆகும்.

பிரிவுகள்
இந்த மாவட்டத்தை முசல்பூர், சல்பாரி, தாமுல்பூர் என மூன்று வட்டங்களாகப் பிரித்துள்ளனர். வருவாய் அளவில் 13 வட்டங்களாகப் பிரித்துள்ளனர்.
அவை:
பாக்ஸா
பரமா
தாமுல்பூர்
கோரேஸ்வர்
பாகான்பாரா
கக்ராபார்
பர்நகர்
பஜாலி
ஜலஃக
பதரிகாட்
ரஙியா
சருபேடா
டிஃகு

மக்கள் தொகை
2011-ஆம் ஆண்டு கணக்கெடுப்பின் போது 953,773 மக்கள் வாழ்ந்தனர்.

சராசரியாக சதுர கிலோமீட்டருக்கு 475 பேர் வாழ்கின்றனர். பால் விகித அடிப்படையில் 1000 ஆண்களுக்கு இணையாக 967 பெண்கள் இருக்கின்றனர்.. இங்கு வாழ்வோரில் 70.53% கல்வியறிவு பெற்றுள்ளனர்.

சான்றுகள்

இணைப்புகள்
 மாவட்ட அரசின் இணையதளம்

அசாம் மாவட்டங்கள்
திமா ஹசாவ் மாவட்டம்

திமா ஹசாவ் மாவட்டம் அசாமில் உள்ளது. இது அசாமில் உள்ள மாவட்டங்களில் குறைந்த எண்ணிக்கையிலான மக்கள் தொகையைக் கொண்டது. முன்னர், வடக்கு காசார் மலை மாவட்டம் என்று அழைக்கப்பட்டது. திமா ஹசாவ் என்றால் திமாச மொழியில் திமாசா மலை என்று பொருள்.

புவிப்பரப்பு
இதன் தலைமையகத்தை ஹாபலாங் நகரில் அமைத்துள்ளனர். இந்த மாவட்டத்தின் பரப்பளவு 4888 சதுர கிலோமீட்டர் ஆகும்.

அரசியல்
இது தன்னாட்சிப் பகுதிகளில் ஒன்று. திமா ஹசாவ் தன்னாட்சிக் குழுவின் ஆட்சிக்கு உட்பட்டது. இந்தக் குழுவிற்கான நபர்களை திமா ஹசாவ் மாவட்ட மக்கள் தேர்ந்தெடுக்கின்றனர். எந்தக் கட்சி அதிக உறுப்பினர்களைக் கொண்டிருக்கிறதோ, அது ஆளுங்கட்சியாகத் தேர்வாகும். அரசின் பெரும்பாலான துறைகளை இந்த ஆட்சிக் குழு நிர்வகிக்கும். சட்டம், ஒழுங்கு, காவல் துறை ஆகியவற்றை அசாம் மாநில அரசு பார்த்துக் கொள்ளும்.

பொருளாதாரம்
வளர்ச்சியில் பின்தங்கிய மாவட்டம் என மத்திய அரசால் அறிவிக்கப்பட்டு அரசு நிதியையும் பெறுகிறது.

மக்கள் தொகை
2011-ஆம் ஆண்டு கணக்கெடுப்பின் போது 213,529 மக்கள் வாழ்ந்தனர்.
சராசரியாக சதுர கிலோமீட்டருக்குள் 44 பேர் வாழ்கின்றனர். பால் விகிதக் கணக்கெடுப்பில், ஆயிரம் ஆண்களுக்கு 931 பெண்கள் இருப்பதாகத் தெரிகிறது, இங்கு வாழ்பவர்களில் 78.99% பேர் கல்வியறிவு பெற்றுள்ளனர்.

திமாசா மக்கள், சீமீ நாகா, ஹிமார், குக்கீ, பியாத், ஹிராங்கவல், வைபேய், கர்பி ஆகிய இனங்களைச் சேர்ந்த பழங்குடியின மக்கள் வாழ்கின்றனர்.

சான்றுகள்

இணைப்புகள் 
 District Administration website 

அசாம் மாவட்டங்கள்
பாலாஜி மோகன்

பாலாஜி மோகன் (பிறப்பு: 1987 மே 25) ஒரு தமிழ் திரைப்பட இயக்குநர். இவர் 2012ஆம் ஆண்டு காதலில் சொதப்புவது எப்படி என்ற திரைப்படத்தை இயக்கியதன் மூலம் இயக்குநராக அறிமுகமானார். அதைத் தொடர்ந்து 2014ஆம் ஆண்டு வாயை மூடி பேசவும் என்ற திரைப்படத்தை இயக்கினார்.

ஆரம்பகால வாழ்க்கை
பாலாஜி மே 25, 1987ஆம் ஆண்டு திருச்சியில் பிறந்தார். இவரது தாய் தமிழ் மற்றும் தந்தை தெலுங்கு இனத்தைச் சேர்ந்தவர்கள்.

தொழில்
இவர் 2009ஆம் ஆண்டு குளிர் 100° என்ற திரைப்படத்தில் உதவி இயக்குநராகப் பணிபுரிந்தார். அதைத் தொடர்ந்து இவர் சில குறும் திரைப்படங்களை இயக்கினார். 2010ஆம் ஆண்டு சுதா கே. பிரசாத் இயக்கிய துரோகி என்ற திரைப்படத்திலும் உதவி இயக்குநராகப் பணிபுரிந்தார். அதைத் தொடர்ந்து கோடி, த ஜூனியர்ஸ் , ஆட்டி தில், மிட்டாய் வீடு மற்றும் காதலில் சொதப்புவது எப்படி போன்ற போன்ற 5 குறும் திரைப்படங்களை இயக்கினார். 2012ஆம் ஆண்டு தமிழ் மற்றும் தெலுங்கு மொழியில் நடிகர் சித்தார்த் மற்றும் நடிகை அமலா பால் வைத்து காதலில் சொதப்புவது எப்படி என்ற திரைப்படத்தை இயக்கினார். அதை தொடர்ந்து 2014ஆம் ஆண்டு வாயை மூடி பேசவும் என்ற திரைப்படத்தை இயக்கினார்.

திரைப்படங்கள்
{| class="wikitable"
|-  style="background:#ccc; text-align:center;"
! ஆண்டு !! படம் !! மொழி !! குறிப்புகள்
|-
| 2012 || காதலில் சொதப்புவது எப்படி || தமிழ், தெலுங்கு|| பரிந்துரை-SIIMA விருது சிறந்த புதுமுக இயக்குநர்.
|-
| 2014 || வாயை மூடி பேசவும் || தமிழ், மலையாளம் || கவுரவ தோற்றம்: செய்தி வாசிப்பாளர்
|-
| 2014 || சமரசம் ஆரோக்கியத்திற்கு ஹானிகரம் ||  மலையாளம் ||
|-
| 2015 || மாரி || தமிழ் || 
|-
| 2018 || மாரி 2 || தமிழ் ||
|- }

குறும்படங்கள்
 கோடி
 த ஜூனியர்ஸ்
 ஆட்டி தில்
 புதையல்
 காதலில் சொதப்புவது எப்படி
 மிட்டாய் வீடு
 துரும்பிலும் எருபூர் (ஹீரோ)

மேற்கோள்கள்

வெளி இணைப்புகள்
 

தமிழ்த் திரைப்பட இயக்குநர்கள்
1987 பிறப்புகள்
தமிழ்த் திரைப்படக் கதை, திரைக்கதை, வசன எழுத்தாளர்கள்
தமிழ்த் திரைப்பட நடிகர்கள்
தெலுங்குத் திரைப்பட இயக்குநர்கள்
மலையாளத் திரைப்பட இயக்குநர்கள்
வாழும் நபர்கள்
இந்தியத் திரைப்பட இயக்குநர்கள்
தமிழ்நாட்டுத் திரைப்பட இயக்குநர்கள்
திருச்சி மக்கள்
திருச்சிராப்பள்ளிக் கலைஞர்கள்
மத்திய தில்லி மாவட்டம்

மத்திய தில்லி மாவட்டம், தில்லியின் ஒன்பது மாவட்டங்களில் ஒன்று. இங்கு 644,005 பேர் வாழ்கின்றனர். இது 25 சதுர கிலோமீட்டர் பரப்பளவைக் கொண்டது. சதுர கிலோமீட்டருக்குள் 25, 759 பேர் வாழ்கின்றனர். மக்கள் நெருக்கடி மிகுந்த மாவட்டங்களில் ஒன்று. முகலாயர் ஆட்சிக் காலத்தில் முக்கிய நகரமாக விளங்கிய பழைய தில்லி எனும் ஷாஜகானாபாத், இந்த மாவட்டத்தில் உள்ளது. இங்கு, செங்கோட்டை, ஜும்மா மசூதி, சாந்தினி சவுக், சிஸ் கஞ்ச் சாகிப் குருத்துவார், திகம்பர சமணக் கோயில் ஆகியன உள்ளன.

இது மூன்று வட்டங்களாகப் பிரிக்கப்பட்டுள்ளது. அவை: தர்யா கஞ்சு, பகார் கஞ்சு மற்றும் கரோல் பாக்

மக்கள் தொகை
2011-ஆம் ஆண்டு மக்கள் தொகைக் கணக்கெடுப்பின் போது, 578,671 மக்கள் வாழ்ந்தனர்.
சதுர கிலோமீட்டருக்கு 25, 759 பேர் வாழ்கின்றனர்.	பால் விகிதக் கணக்கெடுப்பில், ஆயிரம் ஆண்களுக்கு நிகராக 892 பெண்கள் உள்ளனர். இங்கு வாழ்வோரில் 85.25% பேர் கல்வியறிவு பெற்றுள்ளனர்.

சான்றுகள்

இணைப்புகள்
 மாவட்ட இணையதளம்

தில்லி மாவட்டங்கள்
மத்திய தில்லி மாவட்டம்
லக்னோ மாவட்டம்

லக்னோ மாவட்டம், இந்திய மாநிலமான உத்தரப் பிரதேசத்தின் மாவட்டங்களில் ஒன்று. இந்த மாவட்டத்தின் தலைமையகம் லக்னோ நகரில் உள்ளது. இந்த மாவட்டம், லக்னோ கோட்டத்திற்கு உட்பட்டது. இது அவாத் பகுதியில் உள்ளது.

தட்பவெப்பம்

மக்கள்
2011-ஆம் ஆண்டு மக்கள் தொகைக் கணக்கெடுப்பின் போது, 4,588,455 பேர் வாழ்ந்தனர்.

சதுர கிலோமீட்டர் பரப்பளவுக்கு 1815 பேர் என்ற அளவில் மக்கள் அடர்த்தி உள்ளது. ஆயிரம் ஆண்களுக்கு 906 பெண்கள் என்ற அளவில் பால் விகிதம் உள்ளது. இங்கு வாழ்வோரில் 79.33% பேர் கல்வியறிவு பெற்றுள்ளனர்.

மொழி
இங்குள்ள மக்கள் அவாதி மொழியைப் பேசுகின்றனர். உருது மற்றும் ஹிந்தி ஆகிய இருமொழிகளும் இம்மாவட்டத்தில் முக்கியமான தகவல் பரிமாற்ற மொழிகளாக விளங்குகின்றன.

சான்றுகள்

இணைப்புகள்
 

உத்தரப் பிரதேசத்தில் உள்ள மாவட்டங்கள்
பிரித்விராஜ் சுகுமாரன்

பிரித்விராஜ் சுகுமாரன் (பிறப்பு: 1982 அக்டோபர் 16) ஓர் இந்திய நடிகர், தயாரிப்பாளர், பின்னணிப் பாடகர். இவர் மலையாளம், தமிழ், தெலுங்கு, இந்தி மொழித் திரைப்படங்களில் நடித்துள்ளார். இவர் 2002 ஆம் ஆண்டு நந்தனம் என்ற மலையாள மொழித் திரைப்படத்தின் மூலம் திரைப்படத்துறைக்கு அறிமுகமானார். அதைத் தொடர்ந்து பாரிஜாதம், மொழி, கண்ணாமூச்சி ஏனடா, நினைத்தாலே இனிக்கும், ராவணன், உருமி உள்ளிட்ட 80 க்கும் அதிகமான திரைப்படங்களில் நடித்ததன் மூலம் பரவலாக அறியப்பட்டார்.

இவர் 2006 ஆம் ஆண்டு சிறந்த நடிகருக்கான கேரள மாநிலத் திரைப்பட விருதை வென்றார்.

ஆரம்பகால வாழ்க்கை
பிரித்விராஜ் அக்டோபர் 16, 1982 ஆம் ஆண்டு திருவனந்தபுரம், கேரளாவில் பிறந்தார். இவரின் தந்தை சுகுமாரன் ஒரு நடிகர். தாயார் மல்லிகா சுகுமாரனும் ஒரு நடிகை ஆவார். இவருக்கு இந்திரஜித் சுகுமாரன் என்ற ஒரு மூத்த சகோதரர் உண்டு. இவர் மலையாளம், தமிழ்த் திரைப்படங்களில் நடித்து வருகின்றார். இவரின் மனைவி பூர்ணிமா இந்திரஜித்தும்,  இவரும் சில மலையாளம், தமிழ்த் திரைப்படங்களிலும் தொலைக்காட்சி தொடர்களிலும் நடித்துள்ளார் என்பது குறிப்பிடத்தகது.

தனிப்பட்ட வாழ்க்கை
ஏப்ரல் 25, 2011ம் ஆண்டு பிபிசி இந்தியத் தொலைக்காட்சி செய்தியாளர் சுப்ரியா மேனனைத் திருமணம் செய்து கொண்டார்.

சினிமா வாழ்க்கை

மலையாளம் சினிமா
இவர் 2002 ஆம் ஆண்டு தனது 19 ஆவது வயதில் நந்தனம் என்ற திரைப்படத்தின் மூலம் மலையாளத் திரைப்படத்துறைக்கு அறிமுகமானார். அதைத் தொடர்ந்து புதிய முகம், போக்கிரி ராஜா, அன்வர், உருமி உள்ளிட்ட 60க்கும் மேல் மலையாளத் திரைப்படங்களில் நடித்துள்ளார்.

தமிழ் சினிமா (கோலிவுட்)
2005 ஆம் ஆண்டு கனா கண்டேன் என்ற திரைப்படத்தின் மூலம் தமிழ்த் திரைப்படத்துறைக்கு அறிமுகமானார். அதைத் தொடர்ந்து 2007 ஆம் ஆண்டு பாரிஜாதம், மொழி, கண்ணாமூச்சி ஏனடா, 2008 ஆம் ஆண்டு வெள்ளித்திரை 2009 ஆம் ஆண்டு நினைத்தாலே இனிக்கும் உள்ளிட்ட திரைப்படங்களில் நடித்தார். 2010 ஆம் ஆண்டு மணிரத்னம் இயக்கிய ராவணன் என்ற திரைப்படத்தில் நடித்தார். தற்பொழுது வசந்தபாலன் இயக்கும் காவிய தலைவன் என்ற திரைப்படத்தில் நடிகர் சித்தார்த் உடன் இணைத்து நடித்தார்.

தெலுங்கு சினிமா
2010 ஆம் ஆண்டு போலிஸ் போலிஸ் என்ற திரைப்படத்தின் மூலம் தெலுங்குத் திரைப்படத்துறைக்கு அறிமுகமானார். இவர் தமிழ் மற்றும் மலையாளம் மொழிகளில் நடித்த சில திரைப்படங்கள் தெலுங்கு மொழியில் மொழிமாற்றம் செய்யப்படுகிறது.

இந்தி சினிமா
2012 ஆம் ஆண்டு ஐய்யா என்ற திரைப்படத்தின் மூலம் பாலிவுட் திரைப்படத்துறையில் அறிமுகமானார். அதைத் தொடர்ந்து அவுரங்கசீப் என்ற திரைப்படத்திலும் நடித்தார். இந்த திரைப்படத்தில் இவருடன் சேர்த்து அர்ஜுன் கபூர் நடித்துள்ளார். இந்தத் திரைப்படம் 2013 ஆம் ஆண்டு வெளியாகி நல்ல விமர்சனத்தை பெற்றது.

தயாரிப்பாளர்
இவர் ஆகஸ்ட் சினிமா என்ற பெயரில் ஒரு திரைப்பட தயாரிப்பு நிறுவனத்தை நடத்துகின்றார். இந்தத் திரைப்பட நிறுவனத்தின் மூலம் உருமி, இந்திய ரூபாய், கடல் கடன்னு ஒரு மாதுகுட்டி, டபுள் பேரல் போன்ற திரைப்படங்களை தயாரித்து பல விருதுகளையும் வென்றார்.

திரைப்படங்கள்

பின்னணிப் பாடகர்
இவர் புதிய முகம், தாந்தோன்னி, போக்கிரி ராஜா, அன்வர்,  உருமி, ஹீரோ, செவன்த் டே போன்ற திரைப்படங்களில் சில பாடல்களை பாடியுள்ளார்.

வெளி இணைப்புகள்  

 

1982 பிறப்புகள்
தமிழ்த் திரைப்பட நடிகர்கள்
மலையாளத் திரைப்பட நடிகர்கள்
இந்தியத் திரைப்பட நடிகர்கள்
வாழும் நபர்கள்
கேரள மாநில திரைப்பட விருது வென்றவர்கள்
திருவனந்தபுரம் மாவட்ட நபர்கள்
ராகவா லாரன்ஸ்

ராகவா லாரன்ஸ் (பிறப்பு: 1976 அக்டோபர் 29) இந்தியா நாட்டு நடிகர், இயக்குநர், நடன அமைப்பாளர் மற்றும் இசையமைப்பாளர்.

ஆரம்ப வாழ்க்கை மற்றும் பின்னணி 

லாரன்ஸ் முருகையன் மற்றும் கண்மணியின் தமிழ் பேசும் கிறிஸ்தவ பறையர் குடும்பத்தில் பிறந்தார். லாரன்ஸுக்கு சிறுவயதில் மூளையில் கட்டி இருந்தது. ராகவேந்திர சுவாமி என்ற கடவுளுக்கு அவர் தனது கட்டியை குணப்படுத்தியதாகக் கூறுகிறார், மேலும் பக்தியின் செயலில் அவர் இந்து மதத்திற்கு மாறி ராகவா என்ற பெயரைப் பெற்றார்  அவர் ஆவடி - அம்பத்தூரில் உள்ள திருமுல்லைவாயலில் ராகவேந்திர சுவாமி பிருந்தாவனம் கோயிலைக் கட்டினார். பாதை, ஜனவரி 1, 2010 அன்று திறக்கப்பட்டது  ராகவாவுக்கு எல்வின் லாரன்ஸ் என்ற தம்பியும் உண்டு. தீபிகா சிக்லியா, ராகவாவை சிறுவயதில் அடித்துள்ளார் அவர் கறுப்பாக இருப்பதாலும், சாதி குறைவாக இருந்ததாலும், வெற்றி பெற விரும்புவதில் அவருக்கு நிரந்தர அடையாளமாக இருந்தது.

திரைப்படங்கள்

மேற்கோள்கள்

வெளி இணைப்புகள்  
 
 Larencce Charitable Trust 

CS1 Tamil-language sources (ta)
1976 பிறப்புகள்
வாழும் நபர்கள்
தமிழ்த் திரைப்பட நடிகர்கள்
தெலுங்குத் திரைப்பட நடிகர்கள்
நடனக் கலைஞர்கள்
தமிழ்த் திரைப்பட இயக்குநர்கள்
தெலுங்குத் திரைப்பட இயக்குநர்கள்
தென்னிந்திய பிலிம்பேர் விருதுகளை வென்றவர்கள்
சென்னைத் திரைப்பட இயக்குநர்கள்
கரண் டக்கர்

கரண் டக்கர் (பிறப்பு: 1986 மே 11) ஒரு இந்திய நாட்டு தொலைக்காட்சி நடிகர். இவர் 2009ம் ஆண்டு லவ் நே மில்லா டி ஜோடி என்ற தொலைக்காட்சி தொடரின் மூலம் சின்னத்திரையில் அறிமுகமானார். அதை தொடர்ந்து ரங்க பாடலடி ஒதானி, தெய்வம் தந்த என் தங்கை போன்ற தொடர்களில் நடித்ததன் மூலம் பரிசியமான நடிகர் ஆனார்.

மேற்கோள்கள்

வெளி இணைப்புகள்  

1986 பிறப்புகள்
இந்தியத் தொலைக்காட்சி நடிகர்கள்
வாழும் நபர்கள்
நவ்தீப்

நவ்தீப் (Navdeep) (பிறப்பு: 1986 சனவரி 26) ஒரு இந்தியத் திரைப்பட நடிகர்.  தெலுங்குத் திரைப்படங்களில் நடித்து வரும் இவர் தமிழ் மற்றும் இந்தி மொழித் திரைப்படங்களிலும் நடிக்கிறார்.  2004ஆம் ஆண்டு ஜெய் என்ற தெலுங்குத் திரைப்படத்தின் மூலம் திரைப்படத்துறைக்கு அறிமுகமானார். அதைத் தொடர்ந்து 2005ஆம் ஆண்டு அறிந்தும் அறியாமலும் என்ற தமிழ் திரைப்படத்தில் நடித்தார்.

ஆரம்ப வாழ்க்கை 
நவ்தீப் ஜனவரி 26 1986ஆம் ஆண்டு ஐதராபாத்து, ஆந்திர பிரதேசம், இந்தியாவில் பிறந்தார்.

மேற்கோள்கள்

வெளி இணைப்புகள்  

 
 
 
 

1986 பிறப்புகள்
தமிழ்த் திரைப்பட நடிகர்கள்
தெலுங்குத் திரைப்பட நடிகர்கள்
வாழும் நபர்கள்
மஹத் ராகவேந்திரா

மஹத் ராகவேந்திரா (Mahat Rahavendra பிறப்பு: பிப்ரவரி18, 1987)  இந்தியத் திரைப்பட நடிகர் ஆவார். இவர் திரைத்துறைக்கு 2011 ஆம் ஆண்டில் அறிமுகம் ஆனார்.

தொழில் வாழ்க்கை 
மஹத் ராகவேந்திரா 2006ம் ஆண்டு நடிகர் சிலம்பரசன் நடித்த வல்லவன், 2007ம் ஆண்டு வெளிவந்த காளை திரைப்படங்களில் சிறிய வேடங்களில் நடித்தார். அதை தொடர்ந்து 2011ம் ஆண்டு இயக்குநர் வெங்கட் பிரபு படமான மங்காத்தா திரைப்படத்தில்  நடித்தார். 2014ம் ஆண்டு மோகன்லால் மற்றும் விஜய் நடித்த ஜில்லா திரைப்படத்தில் நடித்துள்ளார்.

நடித்துள்ள படங்கள்

மேற்கோள்கள்

தமிழ்த் திரைப்பட நடிகர்கள்
தெலுங்குத் திரைப்பட நடிகர்கள்
1987 பிறப்புகள்
வாழும் நபர்கள்
சென்னை நடிகர்கள்
பிக் பாஸ் தமிழ் போட்டியாளர்கள்
சந்தாலிகள்

சந்தாலிகள் இந்தியாவின் சத்தீஸ்கர், ஜார்கண்ட், ஒடிசா, மேற்கு வங்காளம் போன்ற மாநிலங்களில் வாழும் பழங்குடி இன மக்கள் ஆகும். இவர்களின் மொழி முண்டா மொழிகள் குடும்பத்தின் ஒரு மொழியான சந்தாளி மொழி ஆவர்.

வாழ்வு முறை 
இவர்கள் திராவிட இன மக்களின் தொடர்பு கொண்டவர்களாக உள்ளார்கள். அங்கு வாழும் மக்கள் தலையில் முக்காடு போட்டு, தலையை மறைக்கும் பழக்கம் உள்ளது, ஆனால் சந்தாலிகள் இன மக்கள் தலையில் முக்காடு போடுவது இல்லை. அதோடு அவர்கள் பேசும் மொழியும் திராவிட குடும்பத்தைச் சேர்ந்ததாக உள்ளது. திராவிட பெண்கள் போல் இவர்கள் தலையில் பூ சூடி கொள்ளுகிறார்கள்.

திருவிழா 
திராவிட மக்களின் பொங்கல் பண்டிகை போன்று இவர்கள் சொஹரே என்ற அறுவடைத்திருநாளைக் கொண்டாடுகிறார்கள். மூன்று நாட்கள் நடக்கும் இந்த விழாவில்  பசுஞ்சாணி (துசு) கொண்டு கையால் சாமி செய்து எட்டு தானியங்கள் படைத்து வணங்குகிறார்கள்.

இதனையும் காண்க
 சாந்தலர்கள் கிளர்ச்சி (1855)

மேற்கோள் 

இந்தியப் பழங்குடிகள்
இந்திய இனக்குழுக்கள்
சந்தாலிகள்